《甘茂才园林 其一》
明代·梁维栋

西郭园林好，编篱自一家。江山排锦绣，城市足烟霞。

弦管莺声出，琅玕凤尾斜。客来频载酒，中有四时花。

作者简介：梁维栋，字完太。恩平人。明神宗万历三十一年（一六〇三）贡生，后任陕西同州州同，两视州篆，政绩大著。将不次擢，遽谢病归。寻幽山水间，吟咏自适，以寿终。有《水阁诗钞》。民国《恩平县志》卷一九有传。